PRIENŲ RAJONO SKRIAUDŽIŲ PAGRINDINĖ MOKYKLA

SUDERINTA:

Direktorės pavaduotoja ugdymui

Aidutė Jurešienė

2015-08-31

**IKIMOKYKLINIO UGDYMO SKYRIAUS**

**II GRUPĖS „BORUŽIUKAI“**

**ILGALAIKIS UGDOMOSIOS VEIKLOS PLANAS**

**2015–2016 M. M.**

 SUDARĖ: auklėtojos: Kristina Šaškevičienė

 Nomeda Martusevičienė

 Daiva Venclovienė

APROBUOTA: ikimokyklinio ugdymo metodinėje grupėje 2015-08-31, Prot. Nr. 1

**SKRIAUDŽIAI**

**2015**

**3 – 6 metų vaikų grupė „Boružiukai“**

 *(vaikų amžius)*

|  |
| --- |
| **VAIKŲ GRUPĖS APRAŠYMAS** |
|  Grupę lanko 20 mišraus amžiaus vaikų, jų amžius nuo 3 iki 6 metų. Daugiausia yra berniukų – 11, o mergaitės – 9. Šiais metais grupę papildė aštuoni naujokai. Šie vaikai nėra anksčiau lankę darželio, tad daug dėmesio bus skiriama vaikų adaptacijai darželyje.  Vaikai nėra kažkuo išsiskirentys, nėra vaikų augančių dvikalbėje šeimoje, taip pat nėra vaikų turinčių specialiųjų ugdymosi poreikių. Tik keliems vaikams reikalinga logopedinė pagalba. Vaikai yra judrūs, aktyvūs, domintys aplinka, žingeidūs. Greitai ir lengavai susidraugauja tarpusavyje, randa bendos veiklos su bendraamžiais. Auklėtojoms reikia įdėti nemažai pastangų siekiant „išlyginti“ jų amžiaus skirtumus, tiek bendroje veikloje, tiek veikloje grupelėmis.  Šiais metais daug dėmesio bus skiriama vaikų kūrybiškumo ugdymui(si) |

|  |
| --- |
| **UGDYMO PRIORITETAI** |
| 1. Padėti patirti bendravimo su draugais džiaugsmą, atrasti tinkamo, elgesio, jaumų išreiškimo būdus.
2. Skatinti vaikų kūrybiškumą, puoselėti saviraiškos, išraiškos ir kūrybos gebėjimus.
3. Plėtoti vaikų žodyną ir sakytinę kalbą, tenkinant smalsumą kalbant, išklausant, praplečiant mintį, atsakant į klausimus, sudaryti sąlygas vaikui patirti malonumą save išreikšti kalba.
4. Bendradarbiaujant su šeima tęsti šeimos tradicijas ir siekti sėkmingo vaiko integracijos į visuomenę.
 |

|  |  |
| --- | --- |
| **PLANUOJAMA UGDOMOJI VEIKLA***(Kūrybiniai projektai, temos, šventės, pramogos, išvykos, ekskursijos, sąveika su šeima, mokykla ir kitais socialiniais partneriais bei kita vaikų grupei aktuali veikla.)* |  **MĖNUO** |
| ***Aš naujoje grupėje.*** ***Pažintis su draugais ir grupe.*** Klausosi kaip auklėtoja prisistato, pasakoja apie save, įsimena jos ir grupės vaikų vardus, patys prisistato. Žaidžia įvairius „Vardo žaidimus“. Klausosi įvairių kūrinėlių.***Mano žaislas.***Klausosi skaitomų kūrinėlių apie žaislus ir juos aptaria. Susipažįsta su kitų vaikų žaisliukais, supažindina su savaisiais. Žaidžia įvairius žaidimus kartu su savo žaisliukais.***Judam, krutam: aš – katytė, aš – paukštelis, aš – debesėlis.***Pasirenka pirščiukų žaidimus, atkreipia dėmesį, kaip jie juda. Prisimena namuose laikomus augintinius, jų elgesį, judesius, bendravimą. Su vaikais susitaria, kad atsineštų jų nuotraukas, piešinius į grupę. Mėgdžioja katytės, žvirbliukų, debesėlių judesius, žaisdami žaidimus „Žvirbliai ir katinas“, „Katė ir kačiukai“, „Saulė ir lietus“.***Aš pažįstu medį, krūmą ir gėlytę.***Klausosi skaitomų kūrinių, aptaria lietuvių liaudies pasakas ir eilėraščius apie medį, gėlę.Pastebi darželio teritorijoje esančius medžius, krūmus bei gėles. Žaidžia žaidimus supažindinančius su šiais augalais.***Kiek darbelių, kiek darbų.***Tvarkosi savo spinteles, grupę, darželio aplinką. Klausosi pasakų apie darbus. Susipažįsta su įvairiomis profesijomis, jas aptaria.***Grupės tėvų susirinkimas*** (Tėvai supažindinami su vidaus taisyklėmis, veiklos planu bei ugdymo programa. Aptarimas einamų klausimų). | **Rugsėjis** |
| ***Mus esi ne sykį skynęs, rovęs ir ragavęs.***Aptaria įvairias daržoves, vaisius, juos tyrinėja, analizuoja, skiria. Ruošiasi Derliaus šventei. Žaidžia žaidimus, padedančius įtvirtinti daržovių ir vaisių pavadinimus. Suvaidina trumpus kūrinėlius apie daržoves.***Keičias laikas – mainos rūbas.***Stebi rudeninės saulės kelionę danguje ir grupėje, pajaučia jos šilumą. Eina į kiemą, pievas, prie vandens, ieškodami žiemoti pasiruošusių sudžiūvusių augalų, įsižiūrim, kaip jie išsaugo savo gyvybę, pasiklauso rudeninės pievos šnaresių, čežėjimo, paukščių balsų, prisimena, kokia spalvinga, balsinga pievelė buvo vasarą. Atlieka būtinus rudens darbus darželio kieme, sode. Sugalvoja sau ir draugams įvairių žaidimų rudens gamtoje: mėtosi lapais, mėto kankorėžius į taikinį, šokinėja per lapų krūvą, slapstosi, žaidžia ir t.t.***Jaučiu, myliu ir dėkoju.***Mokosi atmintinai dainelę ir eilėraštuką. Imituoja įvairius gyvūnus, jų eiseną, kalbėseną.Aptaria kokią naudą gauna žmogus iš gyvūno. Rūpinasi grupėje esančiais globotiniais, juos globoja.***Kodėl žiba tiek žvakelių?***Kalbame apie šalia esančius žmones, tėvus vaikus, pagalbą mirusiam. Diskutuojame kaip reikia paminėti pagerbti mirusius, kaip tinkamai elgtis kapinėse, bažnyčioje. Įvairiomis dailės išraiškos priemonėmis išreiškia Vėlinių nuotaikas, atranda rimties, susikaupimo, liūdesio spalvų gamą. Žaidžia ramius lietuvių liaudies žaidimus.***Derliaus šventė.*** Dėdė rudenėlis svečiuose (dalyvauja darželio vaikai ir jų šeimos nariai). | **Spalis** |
| ***Vienas ir daug.***Pastebi ir įvardina kokių grupėje daiktų yra daug, o kokių tik po vieną. Žaidžia žaidimus, kurie padeda įtvirtinti „vieno“ ir „daug“ sąvokas. Žaidžia pirštų žaidimus, atkreipia dėmesį, kada daro tik vienas pirštas, o kada daug pirštų.***Ką žada oras?***Kalbame apie orus, orų permainas. Mokomės ir kartojame žodžius: saulėta, vėjuota, apsiniaukę, lietus, lijundra, šlapdriba, šerkšnas, gruodas, sniegas, pūga, audra, vėjo gūsis.Gretinami artimiausių dienų orai. Susipažįsta su senolių spėliojimais pagal tam tikrus reiškinius ir požymius. Ant popieriaus lapo taškyti, purkšti dažus, kuriant audrą, lietų, šlapdribą, snyguriavimą, vėjo gūsius.***Drabužėlių pilna spinta.***Aptaria įvairius drabužius, papasakoja, kokiu metų laiku, kokius dėvi drabužius. Pastebi įvairius drabužius vartydami žurnalus, juos pakomentuoja.***Aš noriu suprasti kitą***Klausosi dainelių ir nuspėja jų nuotaiką: linksma, liūdna, pikta, rami. Žiūrinėja linksmus ir liūdnus paveikslėlius. Klausosi ir imituoja tarmiškai. Žaidžia įvairius mėgdžiojimo žaidimus. Klausosi kūrinėlių ir aptaria įvairių personažų nuotaikas. | **Lapkritis** |
| ***Kaip tapti gražiam?***Žiūrinėja, tyrinėja mažuose veidrodėliuose savo akių spalvą, antakių liniją, lūpų formą, ausų dydį, dantų lygumą, baltumą. Dailina savo plaukus įvairiomis šukuosenomis, aksesuarais. Surengia grupėje madų demonstravimą.***Vieni auga, kiti sensta***Apžiūrinėja ir komentuoja nuotraukas, paveikslėlius, su įvairaus amžiaus žmonėmis, jiems priskirdami atitinkamus daiktus, požymius. Taip suvokia skirtumus tarp vaiko, suaugusiojo, senelio. Vaidina trumpus kūrinėlius, apie žmogaus gyvenimo pradžią ir pabaigą. Žaidžia žaidimus imituodami vaiko ir suaugusiojo eiseną. Mokosi patarlių ir mįslių apie jaunystę ir senatvę.***Sušilk prie Kalėdų ugnelės***Gamina ir kepa Kalėdaičius. Sužino kūdikėlio Jėzaus gimimo istoriją. Apmąsto praėjusius metus, patirtus džiaugsmus ir rūpesčius. Susipažįsta su lietuvių liaudies papročiais ir tradicijomis, klausosi skaitomos grožinės literatūros kūrinėlių apie eglutę, žiemą.Puošia grupę ir eglutę. Mokosi kalėdinių dainelių, giesmelių, eilėraščių. Susitinka su Kalėdų Seneliu.***Šventinė savaitė – Kalėdos.***Kalėdinių papuošalų bei žaisliukų gaminimas, eglutės puošimas. Pokalbiai apie adventą, Kūčias, šv.Kalėdas jų papročius bei tradicijas. Kalėdinių eilėraštukų ir giesmeliū mokinimasis.***Tėvų susirinkimas*** (aptarimas senų metų, pasitarimas dėl kalėdinės vakaronės, naujų darbų suplanavimas, einamų klausimų aptarimas).***Kalėdinė vakaronė*** (dalyvauja darželio vaikai ir jų šeimos nariai). | **Gruodis** |
| ***Senių Besmegenių šalyje***Apžiūrinėja sniego senį kieme, išsiaiškina, kaip jie pastatyti, kokios dalys jį sudaro.Pasirenka dieną Seniams Besmegeniams lipdyti, gražinti, karalystę statyti, susitaria kas rytą patikrinti sniego lipnumą. Apžiūrinėja pernai metais darytus Senius Besmegenius**.*****Žiemužė – snaigėm sninga.***Kalba-diskutuoja tema „Žiemos džiaugsmai ir rūpesčiai“. Aiškinasi žiemos požymius ir reiškinius. Stebi orus, žymi juos kalendoriuje. Eksperimentuoja su sniegu ir ledu. Kuria žiemos paveikslą įvairiomis meninėmis priemonėmis. Ant sušalusio ledo piešia guašu.Žaidžia judriuosius žaidimus lauke: žaidžia su rogutėmis, stato sniego pilis, lipdo senius besmegenius.***Aš ir laikas. Rieda metų ratai***Apžiūrinėja knygeles, paveikslėlius, atvirutes su keturių metų laikų vaizdais, kalba apie juos, apie metų laikų šventes. Klauso skaitomo kūrinėlio. Stebi laiko paliktą pėdsaką, žymes ant daiktų, aplinkoje, apžiūri šiuolaikiškus daiktus, aptaria naujus pastatus**.*****Noriu žinoti, kas buvo šie žmonės***Apžiūrinėja prezidento, poetų, rašytojų, sportininkų, dailininkų, kompozitorių, aktorių, keliautojų portretus, nuotraukas, klausinėja auklėtojos, kas tai per žmonės, kuo jie įžymūs, iš kur kilę. Apžiūrinėja auklėtojų paruoštą darželyje dailininkų parodėlę, stengiasi kai kuriuos darbus įsiminti. Dainuoja, šoka, vaidina, groja, išrinkdami geriausią iš visų atlikėjų dainininką, šokėją, muzikantą, aktorių. Jų nuotraukas įklijuoja į „Talentų stendą“.***Vakaronė su močiutėmis "Iš močiutės skrynios"****. (Dalyvauja darželio vaikai su savo močiutėmis).* | **Sausis** |
| ***Aš auginu.***Apžiūri grupėje esančias gėles, įsižiūri į jų lapų formą, spalvą, dydį. Klauso deklamuojamo eilėraštuko. Klauso vandens garsų: laistant augalus išgirsti burbuliukų sproginėjimą, vandens gurguliavimą, krintančių lašų teškenimą, peržydėjusio ir krintančio žiedo šleptelėjimą.***Užgavėnės. Lūžo ledo tiltai.***Vaikai su pagalba gamina Užgavėnių kaukes, kurias vėliau užsidėję kaulys blynų. Mokosi Užgavėnių pokštų, pajuokavimų, žaidimų, dainų, burtų. Klausosi pasakojamų žiemos palydos ir pavasario sutikimo papročių ir tradicijų.***Mano mieli namai. Mano gimtinė***Mokosi atmintinai eilėraštį apie namus. Žaidžia žaidimus „Senelio namelis“, „Nameliai“, slėpdamiesi savo namuose – lankuose – nuo pavojų, tamsos, šalčio, kad jaustųsi ramūs, saugūs. Varto paveikslėlius su įvairiais Lietuvos krašto vaizdais, juos aptaria.***Rūpesčiu ir meile išaugintas***Sodina į grupę atsineštas įvairias sėklas, jas laisto, prižiūri, stebi kaip sudygsta pirmieji daigeliai, kaip auga ir keičiasi. Grupėje kuria žiemos sodą ir mini darželį, jais rūpinasi.Klausosi skaitomų eilėraštukų apie gėles, labiausiai patikusį išmoksta atmintinai.Parsinešę į grupę iš lauko keletą skirtingų medžių šakelių jas pamerkia, stebi kaip jos subrinksta, keičiasi, skleidžia pumpurus.***Užgavėnės. Žiemos išvarymo šventė*** *(dalyvauja darželio vaikai)****.******Išvyka į kaimą persirengus kaukėmis.*** | **Vasaris** |
| ***Šeimoje saugūs ir mylimi.***Žiūrinėja atsineštas į grupę vaikų šeimų kelionių, švenčių nuotraukas. Kalbame apie savo šeimas, jos narius, šeimos narių profesijas, suvokiame kaip šeimoje yra gera, koki esame mylimi. Klausosi pasakų, eilėraščių apie šeimas, jos narių gražų bendravimą, tarpusavio meilę. Daro savo šeimos medį, pasinaudojant įvairiomis dailės išraiškos priemonėmis.***Aš ir laikas. Mano diena.***Pasakoja apie savo dieną, kas nuotaikingo arba įsimintino atsitiko. Numato, aptaria būsimos dienos ritmą, iliustruoja piešinėliais. Dienai baigiasi pastebi ar įvykdyta visa numatyta veikla. Žaidžia žaidimus susijusius su diena ir naktimi.***Kuo vilioja parduotuvės?***Įsirengia grupėje parduotuvę, pateikia daug „prekių“ atsineštų iš namų ar paimtų iš darželio, joje žaidžia patys ir pasikviečia tėvelius ką nors įsigyti. Kalbame apie parduotuves, ką apie jas žinome – panaudojame „minčių lietų“. Klausosi įvairių kūrinėlių apie parduotuves, apie tai kas kur yra perkama.***Mus kalbina knygos lapeliai.***Vartome įvairias knygeles, jomis grožimės, džiaugiamės. Stebime kokių įvairaus pobūdžio knygelių būna, kiek jose gausiai pateikta įvairios informacijos. Apžiūrime visas grupės knygeles, jei kuri suplyšus, ją suklijuojame, pataisome, jei nebėra knygos viršelio jį patys nupiešiame. Žaidžiame kūrybinius žaidimus „Paštas“, „Knygynas“. Kuriame savo pasakų knygą: piešiame įvairiausius paveikslėlius, o juos sudėlioję norimą tvarka sukuriame pasaką.***Kaziukas. (****dalyvauja darželio vaikai****).******Vaikų velykėlė*** *(dalyvauja darželio vaikai).* | **Kovas** |
| ***Velykos. Gyvybės atbudimas***Stebi pirmuosius pavasario požymius, gamtos pasikeitimus, žmonių aprangą. Kalbame apie Velykų papročius, tradicijas. Mokosi velykinių dainelių ir kiaušiniavimo. Kalbamės apie tai kaip kiekvienas mokame marginti kiaušinius, kaip tai daro mūsų mamos, močiutės.***Kiek manyje paslapčių.***Klausosi kūrinėlio apie paslaptis, bando iš anksto nuspėti kokią paslaptį slepia berniukas.Kartoja auklėtojos pasakytas mintis; įsivaizduoja įvairias situacijas paklausus auklėtojos: „o ką darytum jeigu...“; kuria eiles, pasakas, dainas.***Atrask, kas mus sieja.***Apsilanko etnografiniame muziejuje, apžiūri jo pastatus, tų pastatų savitumą, puošybos elementus, apžiūri senovinius daiktus, kurių jau niekas nenaudoja. Klausosi kūrinėlio apie „gražuolį namą“, vėliau jį aptaria, pasvarsto iš ko jis susideda, kas atsitiktų jei namui truktų kurios nors dalies. Žaidžia įvairius didaktinius žaidimus, kuriuose reikia pastebėti panašumus ir skirtumus, įvardyti daiktų savybes, ryšius, grupes, veiksmus.***Spalvos ir spalviukai.***Mokosi atmintinai eilėraštuką apie spalvas. Žaidžia ramaus ir judraus pobūdžio žaidimus apie spalvas. Nueiname į mokyklą, į vieną klasę kurioje vyksta dailės pamoka, stebime kaip vaikai piešia, „žaidžia“ su spalvomis, grįžę į darželį pabandome ką nors panašaus nupiešti ir mes. Apžiūri grupę, darželio kiemą, gėlyną, aptaria kokių spalvų čia yra daugiausiai, kurių mažiau, o kurių iš vis nepastebėjo.***Tu mane sušildai, tu mane glaudi***Kalbame apie savo mamytes, ką jos dirba, ką veikia namuose, apibūdiname kaip atrodo.Pagalvojame ir kiekvienas pasakome ką nors gražaus apie savo mamytę. Mokosi įvairių eilėraštukų ir dainelių apie mamytę, ruošiasi Motinos dienai. Pagamina, nupiešia, iškarpo ar pasinaudodami kitomis meninio išreiškimo priemonėmis pagamina mamytei darbelį, kurį vėliau padovanoja.***Muzikinė popietė „Motulės delnuose“*** *(dalyvauja vaikai ir jų šeimos nariai).* | **Balandis** |
| ***Ir juoksis dantukai, sveikučiai blizgės.***Klausosi ir stebi kaip auklėtoja pasakoja ir rodo kaip reikia išsivalyti dantukus, kaip laikyti šepetėlį, kokius atlikti valymo judesius, kaip išsiskalauti burną. Mokosi dainelę apie dantukų valymą. Skaičiuoja savo dantukus: kiek yra, kiek iškritę, palygina kurių daugiau, kurių mažiau. Žaidžia loto žaidimą išsiaiškindami, kokie maisto produktai ir gėrimai kenkia dantukams. Kuria dantukų priežiūros taisykles, jas iliustruoja.***Gyvūnėliai metų karuselėje.***Sukuria gero elgesio su gyvūnais taisykles, jas pažymi atitinkamais, pačių sukurtais simboliais. Tyrinėja įvairiausius vabzdžius, pamatę gyvus ir palyginę su nupieštu paveikslėlyje, pastebi jų požymius, išskirtinumą. Pasiklauso literatūros kūrinėlio, jį aptaria ir suvaidina. Aiškinasi drugio gyvenimo liniją apžiūrinėdami paveikslėlius su tam tikrais drugio gyvenimo etapais, pastebi kaip kiekviename etape keičiasi drugio pavidalas.Mokosi mįslių apie gyvūnus.***Ekologiniu takeliu***Stebi kaip pavasarį pasikeitė įvairūs medžiai, vaismedžiai, lygina jų paveikslėlius, stebėdami, kaip jie atrodo rudenį ir žiemą, o kaip atrodo dabar. Stebi dygstančio daržo augalus, aptaria koki pakitimai. Žaidžia tradicinius muzikinius žaidimus apie žilvitį, aguonėlę, bijūną, obelėlę, gėles. Kalbame apie gamtą, jos grožį, jos svarbą žmogui ir gyvūnui, kodėl ją reikia saugoti ir tausoti, nešiukšlinti.***Sodų žydėjimas***Aiškinasi žmogaus ryšį su augalija. Stebi žydinčius sodo medžius, kieme gėrisi gėlių žiedų gausa, spalva, aromatu, tyrinėja žiedlapius. Klauso, kokie paukšteliai gieda kieme, stebi bičių darbą. Mokosi žydinčių medžių pavadinimų, formų. Mokosi lietuvių liaudies dainų, patarlių, mįslių, klauso grožinės literatūros kūrinių. Analizuoja žydinčius medžius paveiksluose ir gamtoje. Kuria meninės raiškos priemonėmis spalvingo žydinčio sodo paveikslą. | **Gegužė** |
| ***Protingi ir išdykę skaičiai.***Apžiūrinėja paveikslėlius su skaičiais ir aptaria jų išvaizdą, įsimena kuris skaičius pilvotas, kuris liesas ir t.t. Žaidžia žaidimus, kurie padeda išmokti skaičiuoti iki 10. Žaidžia didaktinius žaidimus kurie moko lyginti, grupuoti, atimti, pridėti daiktus. Aplikuoja įvairių skaičių trafaretus, taip juos išpuošdami, išgrąžindami.***Žaidimų dienelės.***Prisimename įvairius senolių, tėvų pajuokavimus, sugalvojame savo. Žaidžiame įvairius ramaus ir judraus pobūdžio žaidimus. Žaidžiame įvairaus pobūdžio žaidimus: tradicinius, mechaninius, kūrybinius, didaktinius ir t.t.***Lik sveikas, darželi.***Vaikai mokosi atmintinai eilėraščius ir daineles, juos išraiškingai deklamuoja ir dainuoja. Mokosi šokius.***Šventinė popietė: „Lik sveikas, darželi“*** (*dalyvauja darželio vaikai ir jų šeimos nariai).* | **Birželis** |